CELEX: 62016TA0298
Language: hu
Date: 2018-12-14 00:00:00
Title: T-298/16. sz. ügy: A Törvényszék 2018. december 14-i ítélete – East West Consulting kontra Bizottság („Szerződésen kívüli felelősség – Előcsatlakozási támogatási eszköz – Harmadik állam – Nemzeti közbeszerzés – Decentralizált irányítás – 2008/969/EK, Euratom határozat – Korai előrejelző rendszerben [KER] – Figyelmeztető jelzés KER-ben való aktiválása – Az Unió pénzügyi érdekeinek védelme – A Bizottság általi előzetes jóváhagyás megtagadása – A szerződés odaítélésének hiánya – A Törvényszék hatásköre – A bizonyítékok elfogadhatósága – A figyelmeztető jelzés jogalapjának hiánya – A védelemhez való jogok – Az ártatlanság vélelme – Magánszemélyek számára jogokat keletkeztető jogszabály kellően súlyos megsértése – Okozati összefüggés – Vagyoni és nem vagyoni kár – Piacvesztés – Más szerződések elnyerése esélyének elvesztése”)

2019.3.11.   
            
            
               HU
            
            
               Az Európai Unió Hivatalos Lapja
            
            
               C 93/40
            
         
      A Törvényszék 2018. december 14-i ítélete – East West Consulting kontra Bizottság
      (T-298/16. sz. ügy) (1)
      
      ((„Szerződésen kívüli felelősség - Előcsatlakozási támogatási eszköz - Harmadik állam - Nemzeti közbeszerzés - Decentralizált irányítás - 2008/969/EK, Euratom határozat - Korai előrejelző rendszerben [KER] - Figyelmeztető jelzés KER-ben való aktiválása - Az Unió pénzügyi érdekeinek védelme - A Bizottság általi előzetes jóváhagyás megtagadása - A szerződés odaítélésének hiánya - A Törvényszék hatásköre - A bizonyítékok elfogadhatósága - A figyelmeztető jelzés jogalapjának hiánya - A védelemhez való jogok - Az ártatlanság vélelme - Magánszemélyek számára jogokat keletkeztető jogszabály kellően súlyos megsértése - Okozati összefüggés - Vagyoni és nem vagyoni kár - Piacvesztés - Más szerződések elnyerése esélyének elvesztése”))
      (2019/C 93/49)
      Az eljárás nyelve: francia
      
         Felek
      
      
         Felperes: East West Consulting SPRL (Nandrin, Belgium) (képviselők: kezdetben L. Levi és A. Tymen, később L. Levi ügyvédek)
      
         Alperes: Európai Bizottság (képviselők: F. Dintilhac és J. Estrada de Solà meghatalmazottak)
      
         Az ügy tárgya
      
      A felperesnek állítólag azzal okozott vagyoni és nem vagyoni kár megtérítése iránt az EUMSZ 268. cikk alapján benyújtott kérelem, hogy őt érintően figyelmeztető jelzést helyeztek el a korai előrejelző rendszerben (KER), majd e jelzés alapján megtagadták az általa vezetett konzorciumnak odaítélt közbeszerzésre vonatkozó és az Európai Unió által előcsatlakozási támogatási eszköz (IPA) keretében finanszírozandó szerződés jóváhagyását.
      
         Az ítélet rendelkező része
      
      
                  1)
               
               
                  A Törvényszék kötelezi az Európai Bizottságot, hogy fizessen 20 000 eurót az East West Consulting SPRL részére.
               
            
                  2)
               
               
                  A Törvényszék a keresetet az ezt meghaladó részében elutasítja.
               
            
                  3)
               
               
                  Mindegyik fél maga viseli saját költségeit.
               
            
         (1)  HL C 270., 2016.7.25.